Virallinen lehti nro C 297 , 15/10/1999 s. 0099



KIRJALLINEN KYSYMYS E-3744/98 esittäjä(t): Ulla Sandbæk (EDD) komissiolle (11. joulukuuta 1998) Aihe: PO IB:n ja PO VIII:n nais- ja kehitysyhteistyökysymysten käsittelyssä käyttämä henkilöstö Komissio on yhtynyt ajatukseen läpäisyperiaatteen noudattamisesta nais- ja kehitysyhteistyökysymysten käsittelyssä. Miten monta henkilöä komissiossa työskentelee tämän lähestymistavan käytännön toteuttamisen varmistamiseksi? Miten monta henkilöä työskentelee uudessa yleisten palvelujen yksikössä ja PO IB:ssä ja PO VIII:ssä? Ovatko nämä työntekijät väliaikaisia ulkopuolelta lainattuja työntekijöitä vai varsinaisia virkamiehiä, ja jos he ovat virkamiehiä, mikä on heidän palkkaluokkansa (A, B vai C)? Komissiolla on henkilöstön koulutusbudjetti. Miten suuri osa tästä budjetista on tähän mennessä käytetty henkilöstön kouluttamiseen läpäisyperiaatteen alalla? Onko osa näistä rahoista erityisesti varattu tätä koulutusta varten? Komission jäsenen Erkki Liikasenkomission puolesta antama vastaus (11. helmikuuta 1999) Komissio on sukupuolinäkökohtien huomioon ottamista edistävän politiikkansa ("mainstreaming") mukaisesti edellyttänyt vuodesta 1996 kunkin pääosaston sisällyttävän sukupuolinäkökohdat ja yhtäläiset mahdollisuudet harjoittamaansa politiikkaan. Tämä tavoite näkyy kehitysyhteistyöhön liittyvistä aiheista vastaavien pääosastojen organisaatiokaavioissa. Yhteisen Relex-yksikön (Relations extérieures) osaston B.5 vastuualueeseen sisältyy sukupuolikysymyksiin liittyviä aiheita. Pääosaston VIII (Kehitysyhteistyö) osasto A2 ja pääosaston I B (Ulkosuhteet: Välimeren eteläpuoliset maat, Keski- ja Lähi-itä, Latinalainen Amerikka, Etelä- ja Kaakkois-Aasia sekä pohjoinen-etelä-yhteistyö) osasto D2 pyrkivät edistämään sukupuolikysymysten huomioon ottamista pääosastojensa toiminnassa. Komissio on kuitenkin tietoinen siitä, että sukupuolikysymysten tehokas huomioon ottaminen edellyttää toiminnan ulottamista myös muihin osastoihin. Monet muutkin virkamiehet ovat näin ollen päivittäisessä työssään tekemisissä sukupuolinäkökohtiin liittyvien kysymysten kanssa. Yksi komission tällä alalla harjoittaman politiikan osa-alue on pääosastojen jo nyt aiheen tiimoilta käymä säännöllinen tietojen- ja kokemustenvaihto. Yhteensä 29 pääosastoa ja laaja-alaista yksikköä on nimittänyt virkamiehiä, joiden erityisenä vastuualueena on sukupuolinäkökohtien huomioon ottaminen yksiköidensä toiminnassa ja osallistuminen komission kyseisellä alalla noudattaman politiikan kehittämistä ja seurantaa koskevaan yhteistyöhön yksiköiden välillä. Piakkoin julkistettavassa tarjouskilpailussa, jonka tarkoituksena on komission keskijohdolle ja ylimmälle johdolle suunnattavan koulutuksen järjestäminen, kiinnitetään erityistä huomiota virkamiesten erityiskoulutukseen ja hallintoon liittyviin sukupuolikysymyksiin. Aiheeseen liittyvää koulutusta annetaan parhaillaan kolmella kurssilla, joista uusin on suunnattu nimenomaan sukupuolikysymyksien huomioon ottamisesta vastaaville komission virkamiehille. Kyseiset virkamiehet työskentelevät puolestaan asian hyväksi yksittäisissä pääosastoissa. Kursseille osallistuu noin 250 henkilöä 12 kuukauden aikana, ja kursseista aiheutuvien kustannusten osuus keskitettyyn koulutustoimintaan varatuista määrärahoista on noin 8 prosenttia.